27/12/2013 | Administración LocalMunicipal
Santiago de Compostela
Oficina da Cidade Histórica e Rehabilitación
Aprobación inicial da modificación da ordenanza municipal reguladora da publicidade e rotulación

O Pleno da Corporación de Santiago de Compostela na sesión ordinaria que tivo lugar o día 31 de outubro de 2013, acordou a aprobación inicial da modificación da Ordenanza reguladora da publicidade e rotulación. En cumprimento do disposto no artigo 49 da lei reguladora das bases de réxime local, o Concello expón ó público a modificación da ordenanza durante un prazo de trinta días, contados a partir da publicación deste anuncio no Boletín Oficial da Provincia, a fin de que os interesados poidan presentar as reclamación ou suxestións que estimen oportunas. Se durante o citado trámite non se formulasen reclamacións ou suxestións, entenderase definitivamente adoptado o acordo ata entón provisional. O texto dos artigos que se modifican é o seguinte: As persoas físicas o xurídicas titulares da licenza municipal terán as seguintes obrigas: 1. Axustarse ás condicións da licencia concedida.2. Manter en perfectas condicións de conservación e seguridade as instalacións.3. Retirar a instalación pola súa conta transcorrido o período de vixencia da licenza, a contar desde a data do acordo de otorgamento, se non media prórroga, deixando en perfecto estado o soporte da instalación unha vez retirada a mesma. En caso de que o titular non retire a instalación, o Concello poderá facelo a súa costa. Clasifícanse segundo a gravidades en leves, graves e moi graves: 1. Conceptuaranse como infraccións leves: As infraccións previstas nesta Ordenanza que non teñan a calificación de grave o moi grave.1. Conceptuaranse como infraccións graves: a) Non axustarse á licenza concedida nin á normativa reguladora, incluíndo o incumprimento das normas desta ordenanza relativas a altura e dimensións máximas das instalacións. b) Non retirar as instalacións cando caduque a licenza otorgada. c) Non manter a instalación publicitaria nas debidas condicións de ornato, incidindo negativamente dunha forma manifesta na contorna. d) A reincidencia na comisión de dous ou máis infraccións leves nun prazo inferior a 1 ano.2. Conceptuaranse como infraccións moi graves: a) Efectuar as instalacións sen obter a preceptiva licenza municipal. b) Efectuar as instalacións nos lugares expresamente prohibidos pola presente ordenanza. c) Non manter en perfectas condicións de conservación e seguridade as instalacións. d) A reincidencia na comisión de dous ou máis infraccións graves nun prazo inferior a un ano. e) Efectuar instalacións en solo de titularidade municipal, sen ser o adxudicatario do correspondiente concurso público. f) Colocar cartéis, pegatinas ou similares no mobiliario público, pavimentos, paredes de inmobles ou muros de peche. Consideraranse circunstancias agravantes da responsabilidade dos autores dunha infracción: 1. Alterar os supostos de modo que presuntamente lexitimasen a actuación ou falsificar os documentos nos que se acredita o fundamento legal para a obtención da licenza.2. Reiterar ou reincidir.3. A acción que tivese como efecto danos ou perdas a outros particulares ou ao patrimonio histórico.4. A colocación de publicidade non autorizada en monumentos, edificios catalogados ou en ámbitos suxetos a protección.1. As infraccións nas que se incorra por incumprimento desta ordenanza consideraranse derivadas dunha actividade continuada e o seu prazo de prescrición comezará desde a finalización da actividade ou desde o último acto con que a infracción quede consumada, que para estes efectos será cando sexa retirada a instalación publicitaria.2. As infraccións leves prescribirán pasado un ano, as graves pasados dous anos e as graves prescribirán aos catro anos.1. As infraccións moi graves serán sancionadas con multas de 1.501 euros ata 3.000 euros, retirada definitiva da licenza e da instalación publicitaria a cargo e por conta da persoa ou empresa que instalara a mesma.2. As infraccións graves serán sancionadas con multas de 751 euros ata 1.500 euros.3. As infraccións leves serán sancionadas con multas de ata 750. En todo caso, a sanción económica mínima establecese en 300,00 euros de multa. A contía da sanción reducirase ou aumentarase en función dos atenuantes ou agravantes que sexan de aplicación. Esta ordenanza entrará en vigor transcorridos quince días desde a súa publicación íntegra no Boletín Oficial da Provincia. Santiago de Compostela, 11 de decembro de 2013 A concelleira delegada da Área de Desenvolvemento Urbano e Sostible María Pardo Valdés